Coram nobis Johanne Sancti Martini Lingonensis et Theobaldo de Noigento, curatis arbitris ab abbatissa et conventu de Valleboonis ex una parte et Petro, curato de Humis, ex altera parte electis, dicit et proponit dictus curatus de Humis contra abbatissam et conventum predictas quod, cum ad ipsum curatum nomine suo et ecclesie sue de Humis de communi jure omnes decime antique et nove fructum omnium crescensium et provenientium infra metas parrochiatis ecclesie supradicte procureant ; et abbatissa et conventus per se vel per mandatum suum operunt et aportaverunt de dictis decimis ipsius curati usque ad valorem quadraginta aminarum per medium frumenti et avene contra voluntatem suam et in prejudicium non modicum et gravamen ipsius curati et ecclesie sue de Humis ; quare petit dictas decimas, ut dictum est, per dictas abbatissam et conventum canptas et adportatas usque dictam valorem sibi reddi et deliberari et quod de cetero ab hujusmodi desistant. Et hec dicit et petit salvo >salvo